|  |
| --- |
| **Criteria 7 : Facilities and Infrastructure** |
| **Req-7.5** | **:** | The university is shown to provide a highly accessible computer and network infrastructure that enables the campus community to fully exploit information technology for teaching, research, service, and administration. |
| **ผู้รับผิดชอบ Criteria** | **:** | บรรพต โตสิตารัตน์ |
| **หน่วยงาน** | **:** | กองเทคโนโลยีดิจิทัล |

**ผลการดำเนินงาน :**

**ระบบอินเทอร์เน็ตของมหาวิทยาลัย**

กองเทคโนโลยีดิจิทัล สำนักงานมหาวิทยาลัย มหาวิทยาลัยแม่โจ้ เป็นหน่วยงานที่ให้บริการระบบสารสนเทศและการสื่อสาร ที่สนับสนุนการเรียนการสอน การค้นคว้าและวิจัย มี[ระบบเครือข่ายอินเทอร์เน็ตความเร็วสูง](https://maejo365-my.sharepoint.com/%3Ab%3A/g/personal/banpod_mju_ac_th/EXIcIggkoWVDv5KffeVkVn8Bx0l-os6aG5lqkyuLidlZ_w?e=2X1oUh)และอินเทอร์เน็ตไร้สายสามารถใช้งานได้ตลอด 24 ชั่วโมง โดยได้รับจัดสรรช่องสัญญาณอินเทอร์เน็ต ดังนี้

|  |  |  |
| --- | --- | --- |
| สถานที่ | Link | ช่องสัญญาณอินเทอร์เน็ต |
| มหาวิทยาลัยแม่โจ้ เชียงใหม่ | Uninet | 10 Gbps |
| บริษัท ทรู อินเทอร์เน็ต คอร์ปอเรชั่น จำกัด | 2/2 Gbps |
| มหาวิทยาลัยแม่โจ้-แพร่ เฉลิมพระเกียรติ | Uninet | 1 Gbps |
| MOU ร่วมกับบริษัท ทรู อินเทอร์เน็ต คอร์ปอเรชั่น จำกัด | 100 Mbps |
| มหาวิทยาลัยแม่โจ้-ชุมพร | Uninet | 1 Gbps |
| MOU ร่วมกับบริษัท ทรู อินเทอร์เน็ต คอร์ปอเรชั่น จำกัด | 100 Mbps |

ในปีงบประมาณ 2565-2568 มหาวิทยาลัยแม่โจ้ ได้จัดทำข้อตกลงความร่วมมือกับ ทางบริษัท ทรู อินเทอร์เน็ต คอร์ปอเรชั่น จำกัด ในส่วนของการให้บริการระบบเครือข่ายอินเทอร์เน็ต ให้ครอบคลุมทั้ง
3 วิทยาเขต สามารถช่วยลดงบประมาณในการจัดซื้อช่องสัญญาณอินเทอร์เน็ต และมีปริมาณการใช้งานที่เพียงพอต่อการเรียนการสอนในปัจจุบัน

**ระบบเครือข่ายไร้สายของมหาวิทยาลัย**

มหาวิทยาลัยมีระบบเครือข่ายไร้สายสามารถใช้งานได้ตลอด 24 ชั่วโมง ทางมหาวิทยาลัยได้มีการติดตั้งจุดกระจายสัญญาณ MJU\_WLAN ,MJU\_WLAN\_Plus และ Eduroam โดยเป็นจุดบริการเครือข่ายไร้สายที่ทันสมัย ครอบคลุม และทั่วถึงและในบริเวณอาคารที่ให้บริการต่าง ๆ เพื่อให้บริการด้านการสืบค้นข้อมูล และทบทวนรายวิชาแก่นักศึกษาภายในอาคารหอพักนักศึกษา โดย[มีจุดกระจายสัญญาณเครือข่ายไร้สาย](https://erp.mju.ac.th/openFile.aspx?id=NjQxNTA2&method=inline) 924 จุดให้บริการ มหาวิทยาลัยแม่โจ้ได้จัดทำข้อตกลงความร่วมมือกับ ทางบริษัท ทรู อินเทอร์เน็ต คอร์ปอเรชั่น จำกัด และบมจ. แอดวานซ์ อินโฟร์ เซอร์วิส ช่วยให้มีจุดกระจายสัญญาณเครือข่ายไร้สายของ บมจ. แอดวานซ์ อินโฟร์ เซอร์วิส (AIS) จำนวน 850 จุดให้บริการ และบมจ. ทรู อินเทอร์เน็ต คอร์ปอเรชั่น (True) จำนวน 1,602 จุดให้บริการ รวมจุดให้บริการทั้งหมด 3,376 จุดให้บริการ

|  |  |
| --- | --- |
| หน่วยงาน | จุดให้บริการ |
| **MJU** | **True** | **AIS** |
| มหาวิทยาลัยแม่โจ้ จังหวัดเชียงใหม่ | 709 | 1,200 | 850 |
| มหาวิทยาลัยแม่โจ้-แพร่เฉลิมพระเกียรติ | 114 | 300 | - |
| มหาวิทยาลัยแม่โจ้-ชุมพร | 71 | 102 | - |
| รวม | **924** | **1,602** | **850** |

**การให้บริการเครื่องแม่ข่าย**

มหาวิทยาลัยแม่โจ้ ได้ให้บริการระบบเครื่องแม่ข่ายสำหรับการใช้งานระบบสารสนเทศที่เกี่ยวข้องกับการเรียนการสอน การวิจัย การบริการวิชาการ และการบริหารจัดการ มีห้องบริการเครื่องแม่ข่ายสารสนเทศที่ได้มาตรฐาน ทั้งระบบเครื่องปั่นไฟ (Generator) เครื่องสำรองไฟฟ้า (UPS) ระบบเครื่องปรับอากาศภายใน (Air Condition) และระบบรักษาความปลอดภัย การสแกนบัตรพนักงาน หรือการใช้งาน MJU Mobile Apps ในการเข้าสู่ห้องเครื่องแม่ข่าย

มีการให้บริการเครื่องแม่ข่ายมากกว่า 140 เครื่องแม่ข่าย แบ่งเป็นเครื่องแม่ข่ายที่หน่วยงานภายในมหาวิทยาลัยแม่โจ้ ฝากไว้สำหรับการให้บริการ และยังเป็นผู้ให้บริการเครื่องแม่ข่ายสำหรับหน่วยงานต่าง ๆ มีการจัดเก็บระบบสารสนเทศ ทั้งระบบการเงิน ระบบลงทะเบียน ระบบบุคลากร และข้อมูลที่สำคัญต่าง ๆ ซึ่งทางกองเทคโนโลยีดิจิทัลได้เล็งเห็นความสำคัญ ในปีงบประมาณ 2567 ได้มีการจัดหาระบบสำรองเครื่องแม่ข่าย ทั้งสำรองเครื่องแม่ข่ายหรือสำรองฐานข้อมูลที่สำคัญ เพื่อป้องกันปัญหาการสูญหายของข้อมูล เพื่อเตรียมพร้อมสำหรับการให้บริการการเรียนการสอน การวิจัย การบริการวิชาการ และการบริหารจัดการ

มีการจัดทำช่องทางการให้คำปรึกษา Online ผ่าน Application Line Help desk เพื่อช่วยในการแก้ไขปัญหาแก่บุคลากรและนักศึกษา ที่มีปัญหาในการใช้งาน ทั้งการใช้งานระบบ email มหาวิทยาลัยแม่โจ้ การเข้าใช้งานระบบ Sig in One Password หรือ MJU Passport สำหรับการใช้งานระบบสารสนเทศต่างๆ

จัดหา[ระบบเครือข่ายเสมือน (VPN) (Virtual Private Network](https://maejonet.mju.ac.th/wtms_newsDetail.aspx?nID=12955&lang=th-TH)) การใช้งานระบบอินเทอร์เน็ตจากภายนอกมหาวิทยาลัย เสมือนการใช้งานระบบอินเทอร์เน็ตภายในมหาวิทยาลัย เพื่อใช้ในการค้นคว้า สืบค้น งานวิจัยหรือเอกสารต่าง ๆ เช่นเดียวกับระบบที่ทางสำนักหอสมุดมีการให้บริการ หรือสามารถเข้ามาใช้งานระบบสารสนเทศเพื่อการบริหารด้านงานคลัง เพื่อช่วยให้การเรียนการสอน หรือการบริหารจัดการมีความคล่องตัวมากขึ้น

มหาวิทยาลัยแม่โจ้ ได้จัดทำ[ประกาศนโยบายและแนวปฏิบัติ ในการรักษาความมั่นคงปลอดภัยด้านสารสนเทศ มหาวิทยาลัยแม่โจ้](https://erp.mju.ac.th/openFile.aspx?id=NDA2OTU5&method=inline) แนวปฏิบัติในการปกป้องคอมพิวเตอร์ เครือข่าย ซอฟต์แวร์แอปพลิเคชัน ระบบที่สำคัญ และข้อมูล จากภัยคุกคามทางดิจิทัลที่อาจเกิดขึ้นได้ โดยกองเทคโนโลยีดิจิทัลมีหน้าที่รับผิดชอบในการรักษาความปลอดภัยข้อมูล ในปี 2566 ทางมหาวิทยาลัยได้ให้ความสำคัญกับความปลอดภัยบนโลกไซเบอร์ (CYBER SECURITY) มีการจัดทำแผนการจัดหาอุปกรณ์ในการเผ้าระวังรักษาความปลอดภัยบนเครือข่าย [จัดหาระบบสำรองข้อมูลสำหรับการป้องกันการเข้ารหัสข้อมูลเครื่องแม่ข่าย](https://erp.mju.ac.th/openFile.aspx?id=NjUwMzQz&method=inline) และมีการประสานงานกับหน่วยงานสำนักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ด้านการจัดทำนโยบายกรอบแนวทางในการปกป้องเครือข่าย การจัดส่งบุคลากรไปฝึกอบรมเชิงปฏิบัติ